སྤང་བླང་གི་ཆོས་ངོས་བཟུང་བ།
༄༅༅། །ཨོཾ་བདེ་ལེགས་སུ་གྱུར་ཅིག
དོལ་པོ་པ་ཤེས་རབ་རྒྱལ་མཚན། (༡༢༩༢་་༡༣༦༡)
༡ བདག་གི་རྗེས་འཇུག་ཐམས་ཅད་ལ། །གཏན་དུ་ལེགས་པའི་སྙིང་གཏམ་སྨྲ།།
གང་ཟག་ལ་ནི་དག་སྣང་སྦྱང༌། །གྲུབ་མཐའ་ལ་ནི་རྟོག་དཔྱོད་བྱ།།
༢ གང་ཕྱིར་ཕལ་གྱིས་ཕ་རོལ་པོའི། །རྒྱུད་ཚོད་རྟོགས་པར་དཀའ་ཕྱིར་དང་།།
གྲུབ་མཐའ་ནོར་ན་རང་གཞན་ཀུན། །གཏན་གྱི་དོན་ལས་ཉམས་ཕྱིར་རོ།།
༣ གྲུབ་མཐའ་ཡང་དག་ཡིན་མིན་ཡང༌། །རྫོགས་ལྡན་ཆོས་དང་མཐུན་མི་མཐུན།།
ལེགས་པར་བརྟགས་ནས་མཐུན་ན་ལེན། །མི་མཐུན་པའམ་འགལ་གྱུར་ན།།
༤ འདོར་བ་མཁས་པའི་ལུགས་ཡིན་གྱི། །ཞེན་པས་འཇུག་ན་བླུན་པོའི་ལུགས།།
དེ་ལྟར་བདག་སོགས་སེམས་ཅན་རྣམས། །བླུན་པོའི་ལུགས་ངན་རབ་སྤངས་ནས།།
༥ མཁས་པའི་ལུགས་བཟང་ལེགས་སྤྱད་དེ། །ཀུན་གྱིས་སངས་རྒྱས་མྱུར་ཐོབ་ཤོག།
འདི་ནི་གདམས་ངག་ཟབ་མོ་སྟེ། །ཀུན་གྱིས་འདི་དོན་རྟོགས་གྱུར་ཅིག།
དེ་ལྟར་ཁྱད་པར་འཕགས་པ་ཡི། །ཚིགས་སུ་བཅད་པ་རྣམ་ལྔ་ལ།།
བརྟེན་ནས་སྟོང་ཆེན་འགྱུར་མེད་ལྔ། །མཐོང་ཞིང་རྟོགས་ནས་མྱུར་ཐོབ་ཤོག།
ཅེས་རྟོན་པ་བཞི་ལྡན་གྱིས་བཀོད་པའོ། །མདྒལཾ། །།

ཞལ་གདམས་བསླབ་བྱའི་སྐབས།
39
༡༦